**Bokskontrakt**

(”Kontrakten”)

mellem Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresse: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresse: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(”Opstalder”)

og Pyttur Ordrupdal Rideklub

Cvr. nr. 27 31 66 03

Mosehøjvej 29

2920 Charlottenlund

(”Pyttur”)

(i fællesskab ”Parter” / ”Parterne”)

1. **Hest**
   1. Parterne har indgået aftale om opstaldning fra \_\_\_\_\_\_\_ af:

(dato)

\_\_\_\_\_\_\_\_\_\_\_\_\_\_\_\_ fra \_\_\_\_\_\_\_\_\_\_\_\_\_\_\_\_\_ (”Hesten”)  
Hesten navn Stutteri

Registreringsnummer/stambogsnummer:

Køn:

* 1. Det er en forudsætning for Kontrakten, at det kan dokumenteres, at Hesten forud for opstaldningen er:
* gyldigt vaccineret, og
* gødningsprøvet og ormekursbehandlet, hvis der er fundet orm i gødningsprøven
  1. Kontrakten bortfalder uden varsel og kompensation, hvis forudsætningerne i punkt 1.3 ikke opfyldes.
  2. Hesten skal være udelukket fra konsum eller udelukkes fra konsum snarest muligt, når det er muligt i henhold til gældende lovgivning.
  3. Opstalderen oplyser, at Hesten er sund og rask.
  4. Opstalderen oplyser:

|  |  |  |  |
| --- | --- | --- | --- |
| **Forhold** | **Ja** | **Nej** | **Eventuel bemærkning** |
| Hesten kan håndteres af alle |  |  |  |
| Hesten er nem at indfange på fold |  |  |  |
| Hesten udviser aggressivitet over for mennesker |  |  |  |
| Hesten udviser aggressivitet over for dyr |  |  |  |
| Hesten udviser aggressivitet ved fordring |  |  |  |
| Hesten kan sættes på boks |  |  |  |
| Hesten viser tendens til stereotypi (krybbebidning, vævning, vindslugning, etc.) |  |  |  |
| Hesten udviser i øvrigt normal adfærd |  |  |  |
| Andet |  |  |  |

* 1. Hvis Opstalderen groft uagtsomt eller forsætligt har afgivet urigtige oplysninger i punkt 1.7, er det at betragte som en væsentlig misligholdelse i henhold til punkt 7.1.
  2. Pyttur er berettiget til at tage billeder af Hesten og opbevare disse under og efter opstaldningen.

1. Boks og folde
   1. Boks
      1. Opstalderen får stillet en boks til rådighed for Hesten. Pyttur er berettiget til at flytte Hesten til en anden boks efter orientering til Opstalderen, såfremt der er behov herfor af hensyn til hestene på Pyttur eller Pytturs drift i øvrigt.
      2. Der må ikke monteres udstyr (herunder, men ikke begrænset til, skab, kroge, etc.) i boksen, medmindre dette godkendes af Pyttur. Der må heller ikke opbevares udstyr i boksen (herunder, men ikke begrænset til, dækkener, strigler, etc.).
      3. Opstalderen er forpligtet til at holde boksens vandkop, krybbe og vægge rene.
   2. Opstalderen er ikke berettiget til at fremleje eller udlåne boksen til tredjemand.
   3. Folde
      1. Pyttur tildeler ensidigt en fold til Hesten ud fra Pyttur og Hestens forhold. Opstalderen kan således ikke stille krav om, hvilken fold Hesten skal tildeles. Pyttur er berettiget til at skifte fold for Hesten, såfremt der er behov herfor af hensyn til hestene på Pyttur, Hesten eller Pytturs drift i øvrigt.
   4. Hesten skal fraflytte Pyttur i juli hvert år for Opstalderens egen regning og Opstalderen skal betale et reservationsgebyr til OD for juli. Opstalderen er således ikke berettiget til at benytte boksen, folden eller Pytturs faciliterer i juli hvert år.
   5. Hvis Opstalderen udskifter Hesten til en anden Hest, har Opstalderen ikke krav på at få tildelt samme boks eller fold som Hesten havde.
2. Pytturs ydelser
   1. Pytturs ydelser fremgår af den til enhver tid gældende udgave af ”Ydelser på Ordrupdal Rideklub” der findes på Pytturs hjemmeside.
   2. Ekstraordinært bistand fra Pyttur
      1. Opstalderen kan tilkøbe yderligere ydelser via Pytturs hjemmeside.
      2. Opstalderen kan efter forudgående aftale med Pyttur få ekstraordinær bistand fra Pytturs personale mod betaling. Opstalderen skal selve forestå betalingen på Pytturs hjemmeside. Manglende betaling udgør en væsentlig misligholdelse i punkt 7.1.
3. Opstalderens forpligtelser
   1. Generelt
      1. Opstalderen skal være medlem af Pyttur. Opstalderen skal sikre, at Hestens eventuelle parter er medlem af Pyttur og registreret som part på Hesten på Pytturs hjemmeside.
      2. Opstalderen er forpligtet til at tegne lovpligtige forsikringer for Hesten.
      3. Opstalderen er forpligtet til at deltage i Hestens indkøring på Pyttur, herunder særligt folden.
      4. Opstalderen er forpligtet til at opdatere Pyttur om ændringer til det oplyste telefonnummer.
   2. Hestens pas
      1. Opstalderen skal overlevere Hestens pas til Pyttur ved Hestens ankomst til Pyttur.
      2. Passet opbevares i henhold til enhver tid gældende lovgivning.
      3. Passet udleveres ved anmodning herom til Pytturs personale.
   3. Hestens pleje
      1. Opstalderen er forpligtet til at lade Hesten gødningsprøves og ormebehandles efter dyrlægens anvisningen. Gødningsprøver og ormebehandlinger af Hesten varetages af Pytturs dyrlæge på det af Pytturs valgte tidspunkt, og Opstalderen afholder udgifterne til dette.
      2. Opstalderen er forpligtet til at vaccinere Hesten 1 gang årligt. Vaccination af Hesten varetages af Pytturs dyrlæge på det af Pytturs valgte tidspunkt, og Opstalderen afholder udgifterne til vaccinationen.
      3. Opstalderen er forpligtet til at varetage Hestens tænder, til at give Hesten lusekur ved behov og efter anvisning fra Pyttur samt til at ordne Hestens hove ved behov. Dette skal ske på Opstalderens eget initiativ, ligesom Opstalderen skal afholde omkostninger hertil.
   4. Hestens sygdom
      1. Pyttur kontakter Opstalderen ved Hestens skade, sygdom eller manglende pleje med henblik på at aftale et videre forløb.
      2. Hvis Hesten bliver skadet, syg eller ikke får den nødvendige pleje, er Opstalderen forpligtet til at lade Hesten tilses af dyrlæge eller smed. Hvis Opstalderen ikke tager initiativ hertil, er Pyttur berettiget til at tilkalde dyrlæge og smed. Opstalderen betaler omkostninger til dyrlægen og smed.
   5. Øvrigt
      1. Opstalderen er forpligtet til at overholde enhver tid gældende lovgivning, Pytturs til enhver tid gældende vedtægter, ordensregler, regler for ridehus og udendørsbane samt anvisninger fra Pytturs daglige leder, bestyrelse og personale. Pytturs vedtægter, ordensregler samt regler for ridehus og udendørsbane findes på Pytturs hjemmeside.
      2. Opstalderen eller en repræsentant for Opstalderen er forpligtet til at deltage i 1 årlig arbejdsdag på Pyttur. Ved manglende deltagelse, er Pyttur berettiget til at opkræve et nærmere fastsat beløb af Opstalderen.
      3. Opstalderen skal sikre, at alle, der håndterer Hesten – bortset fra Pytturs personale – er orienteret om Opstalderens forpligtelser i henhold til Kontrakten.
4. Ansvar
   1. Pyttur er ikke ansvarlig for skader på Hesten eller Opstalderen, medmindre dansk rets almindelige regler medfører andet.
   2. Pyttur er ikke ansvarlig for skader eller sygdom som følge af Hestens indtagelse af foder indkøbt af Pyttur.
   3. Pyttur er ikke ansvarlig for bortkomst eller beskadigelse af udstyr, der opbevares på Pytturs faciliter. Udstyr opbevares således for Opstalderens egen risiko.
   4. Opstalderen er ansvarlig for de skader, som Hesten eller Opstalderen (eller andre, der håndterer Hesten på vegne af Opstalderen) måtte forvolde på Pytturs faciliteter i henhold til dansk rets almindelige regler herom.
5. Boksleje
   1. Opstalderen er forpligtet til at betale boksleje i overensstemmelse med den til enhver tid fastsatte boksleje, der er angives på Pytturs hjemmeside. Opstalderen er forpligtet til at være tilmeldt betaling på Pytturs hjemmeside for boksen samt eventuel undervisning og sikre, at det tilmeldte betalingskort til enhver tid er opdateret. Bokslejen betales forud for den pågældende måned og sker i overensstemmelse med anvisningerne på Pytturs hjemmeside.
      1. Opstalderens manglende betaling af bokslejen inden for 14 dage efter forfaldsdatoen, udgør væsentlig misligholdelse i punkt 7.1. Pyttur er i den forbindelse berettiget til at hæve Kontrakten eller opkræve en afgift på kr. 500 for hver påbegyndt uge, hvor Opstalderen ikke betaler boksleje. Afgiften tilbagebetales og modregnes ikke, når Opstalderen betaler bokslejen.
   2. Hvis Hesten midlertidigt fraflytter Pyttur i én fuld kalender måned eller mere, reduceres bokslejen i overensstemmelse med oplysningerne på Pytturs hjemmeside, hvis Opstalderen har varslet fraflytningen med minimum 1 måneds varsel til udgangen af en måned. Ved midlertidig flytning af Hesten i en periode på mindre end en kalendermåned, reduceres bokslejen ikke.
   3. Opstalderen er forpligtet til at betale depositum for boks og skab senest, når Hesten ankommer til OD. Betaling sker i overensstemmelse med anvisningerne på Pytturs hjemmeside.
   4. Depositum for boks og skab tilbagebetales senest 30 dage efter Kontraktens ophør under forudsætning, at Opstalderens forpligtelser over for Pyttur er opfyldt.
      1. Hvis Opstalderens økonomiske forpligtelser ikke er opfyldt over for Pyttur ved Kontraktens ophør, er Pyttur berettiget til at modregne i depositummet.
      2. Hvis Opstalderens ikke-økonomiske forpligtelser ikke er opfyldt over for Pyttur ved Kontraktens ophør, er Pyttur berettiget til at tilbageholde depositummet frem til, at Opstalderen opfylder sine ikke-økonomiske forpligtelser over for Pyttur. Hvis Opstalderen ikke har opfyldt sine ikke-økonomiske forpligtelser inden for 1 måned efter fraflytningen, udbetales depositummet ikke.
6. **Misligholdelse** 
   1. Kontrakten kan ophæves uden varsel og kompensation ved en Parts væsentlige misligholdelse af Kontrakten.
   2. Hvis Hesten udviser aggressivitet over for mennesker eller andre heste, således at der opstår farlige situationer eller væsentlige gener, kan Kontrakten opsiges med et varsel på 1 måned ved udgangen af en måned.
7. **Opsigelse** 
   1. Kontrakten er uopsigelig i de første 3 måneder af Kontrakten, medmindre Opstalderen i et væsentligt omfang misligholdelser sine forpligtelser i henhold til Kontrakten. Hvis Hesten flyttes i løbet af de første 3 måneder af Kontrakten, skal Opstalderen betale boksleje for minimum 3 måneder.
   2. Kontrakten kan opsiges med 1 måneds varsel til udgangen af en måned fra Parternes side. Opsigelsen skal være skriftlig.
8. Ændringer af Kontrakten
   1. Pyttur er berettiget til ensidigt at ændre Kontrakten med 1 måneds varsel til udgangen af en måned.
   2. Parterne kan indgå aftaler, der fraviger Kontrakten. Sådanne aftaler skal indgås på skriftligt grundlag.
9. **Lovvalg og værneting** 
   1. Kontrakten er underlagt dansk ret og alle tvister i henhold til Kontrakten skal afgøres af de danske domstole.
10. **Underskrifter** 
    1. Kontrakten underskrives i to originale eksemplarer, hvoraf Pyttur og Opstalderen hver modtager et.

Dato:

For Pyttur For Opstalderen

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Daglig leder Navn: